ורינט מערכות

ורינט מערכות (באנגלית: Verint Systems) היא חברת Customer Engagement אשר מתמקדת בפיתוח פלטפורמת ענן עם פתרונות תוכנה לניהול מעורבות לקוחות. מוצרי החברה מפותחים במטרה לעזור לסייע בניתוח נתונים, בייחוד מאגרי נתונים גדולים. מניות Verint נסחרות בנאסד"ק. ב-2021, היו לחברה +9,800 לקוחות ביותר מ-175 מדינות, כולל יותר מ-85 מחברות. המופיעות בדירוג החברות Fortune 100. החברה מונה 4,400 עובדים ברחבי העולם, בערך 200 מהם עובדים במרכז מחקר ופיתוח שנמצא בהרצליה, שהוא מרכז פיתוח גדול ומשמעותי בשביל של החברה. ב-2021, פוצלה מהחברה החטיבה הביטחונית שלה שעסקה באבטחת סייבר לחברה נפרדת בשם Cognyte, וכיום ממשיכה החברה להתמקד בפיתוח תוכנה למערכי שירות לקוחות בשוק האזרחי. ורינט הוקמה כחברת בת של "קומברס טכנולוג'י", בשם "קומברס מערכות מידע" - קומברס אינפוסיס (Comverse Infosys), בתחילת שנת 1999 כשפוצלה מחברת האחות "קומברס נטוורק סיסטמס". החברה הונפקה בשנת 2002 בנאסד"ק בשם "ורינט מערכות" וגייסה 72 מיליון ברוטו לפי שווי של כ־370 מיליון דולר. החברה השתמשה בטכנולוגיית הקלטה הדיגיטלית של קבוצת קומברס לפיתוח יישומים לצרכים עסקיים וביטחוניים. מערכות הקלטה המשמשות בעיקר למרכזי שירות ומערכות שמשמשות לגופי מודיעין וביטחון. בשנת 2013, לאחר שנמכרו כמעט כל נכסי חברת האם "קומברס טכנולוג'י", ו"ורינט" נותרה ההחזקה היחידה שלה, מוזגו שתי החברות. בעלי המניות של "קומברס טכנולוג'י", קבלו מניות השוות ערך בורינט. הטכנולוגיה של ורינט פותחה במקור בחברת "אפרת טכנולוגיה עתידית" על ידי בועז משעולי, שהמציא יישומי עיבוד אותות ספרתי וארכיטקטורה חדשנית לטיפול דיגיטלי במולטימדיה. במסגרת פעילותה של חברת אפרת, הגה משעולי את היישום הראשון שפיתחה החברה, מערכת תא קולי, והחל לפתח ארכיטקטורה שתדע לטפל באגירה והעברה של מידע מולטימדיה על ידי מחשב, ובאלגוריתם חדש לייצוג דיגיטלי של דיבור. מערכת התא הקולי זכתה להצלחה רבה והייתה המוצר העיקרי של חברת האם קומברס. במקביל, בשנת 1983, הגה משעולי על בסיס אותה הטכנולוגיה את פיתוחו של מערך דיגיטלי חדשני עבור חיל המודיעין, אשר יחליף את השיטות והכלים שבהן בוצעה האזנה לערוצי דיבור אחרים עד אותה עת. המערכת איפשרה להפוך את כל המידע הקולי האנלוגי לדיגיטלי, סיפקה לאיש צוות ההאזנה תחנת עבודה ייעודית, ואיפשרה להפעיל טכניקות מתחום העיבוד הספרתי של אותות כגון: ניקוי רעשי רקע, זיהוי הדובר וזיהוי שפת הדיבור. משעולי פנה ליחידת 8200 של חיל מודיעין עם הרעיון החדשני והם הסכימו לרכוש מספר יחידות ניסיוניות ראשונות בשנת 1985. המערכת שנקראה בשם AudioDisk, יצרה מהפכה בתחום ונמכרה תוך מספר שנים לממשלות רבות לשימוש בתחומי המודיעין המערכות להקלטת שיחות של ורינט נמכרו בהמשך גם למשטרות, למשרדי תובע כללי ולגופים נוספים האחראים על מודיעין פנים. את צוות הפיתוח הוביל כרמל ורניה, שמונה בהמשך למנהל החטיבה, ואחר כך למנהל למנהלחברת הבת קומברס אינפוסיס. בשנת 1999 פרש כרמל ורניה מניהול קומברס אינפוסיס והוחלף על ידי דן בודנר. בשנת 2000 הגיעו הכנסות קומברס אינפוסיס לכ-140 מיליון דולר והיא העסיקה כ-700 עובדים והוחלט להנפיקה בבורסה כחברה עצמאית. בשנות ה-90 של המאה ה-20 נכנסה החברה גם לשוק האזרחי, והחלה למכור מערכות להקלטת שיחות וידאו והקלטה של שיחות קול בעיקר לארגונים שמפעילים מוקדי שירות טלפוני (Contact Centers), ובתחום זה החלה להתחרות באופן משמעותי בחברת נייס הישראלית. ב-2002 הונפקה החברה בנאסד"ק, וביוני 2003 השלימה הנפקה שנייה וגייסה כ-132 מיליון דולר לפי שווי של כ-550 מיליון דולר. ורינט החלה להרחיב את עסקיה בשורה של מיזוגים ורכישות, שיתופי פעולה והשקעות בחברות הזנק. באוגוסט 2020, ורינט זכתה בפרס של איגוד תעשיית האבטחה עבור אחד המוצרים שלה. בדצמבר 2019 הודיעה החברה על כוונתה להתפצל בתחילת 2021 לשתי חברות, לורינט שמתמקדת בשוק האזרחי ועוסקת בתוכנה לקשרי לקוחות וקוגנייט שפונה לשוק הביטחוני ועוסקת באבטחת סייבר. ספטמבר 2020, ורינט זכתה בפתרון האוטומציה של השנה עבור תוכנית הבינה המלאכותית שלה, של Customer Contact Week Excellence Awards. בפברואר 2021 החטיבה הביטחונית התפצלה לחברה חדשה בשם קוגנייט (Cognyte) ומניותיה נסחרות בנאסד"ק תחת הסימול CGNT. ביולי 2022, הוכרז שהעוזר הווירטואלי החכם של ורינט זכה בפרס "פתרון הצ'אט בוט הטוב ביותר" על ידי AI Breakthrougha. במרץ 2000 רכשה את חברת לורוניקס, תמורת 225 מיליון דולר בעסקת החלפת מניות. לורוניקס הייתה חברה אמריקאית שפתחה פתרונות לניהול וידאו דיגיטליים עבור מערכות אבטחה. ביולי 2000 רכשה את חברת סייבורג בעסקת החלפת מניות, ששוויה 19.1 מיליון דולר. סייבורג הייתה חברה הגרמנית, שפתחה מערכות לניהול והקלטה של קול ותעבורת אינטרנט. הרכישה נועדה להעמיק את הנוכחות של החברה במרכז אירופה. במאי 2003 רכשה את חברת SmartSight הקנדית ב-10 מיליון דולר. חברה המתמחה בפיתוח מערכות להקלטה והעברת וידאו ברשתות אלחוטיות, בעיקר למטרות מעקב. בפברואר 2004 רכשה את החטיבה הביטחונית של חברת אי.סי.טל הישראלית מקבוצת ECI Telecom בתמורה ל-35 מיליון דולר במזומן. בספטמבר 2004 רכשה את חברת אבטחת המידע הגרמנית RP Security שפתחה מערכות הקלטה ניידות לשוק התחבורה בתמורה ל-12 מיליון דולר. במאי 2007 רכשה את המתחרה העיקרית שלה, חברת וויטנס, תמורת 950 מיליון דולר במזומן. ביולי 2011 רכשה את חברת Vovici – חברה פרטית המספקת לארגונים מערכות לניתוח נתונים משיחות קול, תמורת 76 מיליון דולר. בינואר 2012 רכשה את חברת פוקאל-אינפו (Focal Info) הישראלית, המתמחה בתרגום נתונים מהאינטרנט למידע בעל ערך עסקי. בינואר 2014 רכשה תמורת 514 מיליון דולר במזומן, את החברה האמריקאית קאנה (Kana Software) המפתחת ומשווקת מערכות תוכנה לשירותי לקוחות. באפריל 2014 רכשה את חברת UTX מקפריסין תמורת 83 מיליון דולר. באוגוסט 2015 רכשה את חברת טליגנט (Telligent) האמריקאית, שהטכנולוגיה שלה מאפשרת להפיק תובנות מערוץ של קהילות לקוחות, שנוסף למידע שמגיע לחברה בין השאר מצ'אט באתרים, תכתובות דואר אלקטרוני ושירות עצמי של לקוחות באתרי האינטרנט. בדצמבר 2017 רכשה את חברת Next IT, שפתחה טכנולוגיה מבוססת אינטליגנציה מלאכותית, המאפשרת לחברות לקיים שיחות עם לקוחותיהן באמצעות "עוזרים וירטואליים". בדצמבר 2018 רכשה את הסטארט-אפ הישראלי נאופורס (NowForce), המפתח פלטפורמה להפעלת כוחות חירום וביטחון. מדיה וקבצים בנושא ורינט מערכות בוויקישיתוף אתר האינטרנט הרשמי של ורינט מערכות (באנגלית) ורינט מערכות, ברשת החברתית פייסבוק ורינט מערכות, ברשת החברתית אקס (טוויטר) ורינט מערכות, ברשת החברתית אינסטגרם ורינט מערכות, ברשת החברתית LinkedIn ורינט מערכות, סרטונים בערוץ היוטיוב מידע עסקי על חברת ורינט מערכות באתרים Yahoo! Finance • MarketWatch • CNN Money • Bloomberg Business (באנגלית) ורינט מערכות, בגוגל פיננסים ורינט מערכות, באתר Crunchbase (באנגלית) ורינט מערכות, באתר EDGAR של הודעות ל-SEC (באנגלית) עדי מנדלסון, ‏קומברס מתפצלת ל"קומברס נטוורק סיסטמס" ו"קומברס אינפוסיס", באתר גלובס, 26 בינואר 1999 בועז לוי, ורינט גייסה 72 מיליון דולר בהנפקת מניות ראשונה, באתר הארץ, 16 במאי 2002 ורינט הודיעה רשמית על ההנפקה השנייה; קומברס טכנולוג'י לא תמכור מניות, באתר גלובס, 19 במאי 2003 גבי קסלר, האמריקאים מאמינים ש"אפרת" תהיה להיט, מעריב, 9 בספטמבר 1986 צביקה פז, ‏יותר מתא קולי, באתר גלובס, 4 ביוני 2000 ראשית ימיה של ורינט עדי מנדלסון, ‏קומברס - הישראלית מספר 1 בוול-סטריט, באתר גלובס, 13 במאי 1999 אליאב אללוף, ‏כרמל ורניה עובר לנהל סטארט-אפים בקומברס, באתר גלובס, 7 בדצמבר 1999 אביבה רוזן-גנוט , ‏אחות לנו קטנה, באתר גלובס, 10 באוקטובר 2000 הדס גייפמן, ‏דן בודנר בראיון בלעדי ל"גלובס", על ההנפקה השנייה של ורינט בוול סטריט: הפעם נתקלנו באופטימיות זהירה, באתר גלובס, 19 ביוני 2003 VERINT HONORED WITH 2020 SECURITY INDUSTRY ASSOCIATION NEW PRODUCT SHOWCASE AWARD, Gov cio Outlook Marc Jacob, Verint honored with 2020 Security Industry Association, Global Security Mag Online, ‏2023-04-05 (באנגלית) Golan Hazani, Verint completes spin-off of its defense activities into new company Cognyte Software, CTECH - www.calcalistech.com, ‏2021-02-02 עמרי זרחוביץ', עמרי זרחוביץ'שירי חביב ולדהורן, ‏הלחץ עבד: ענקית הטכנולוגיה ורינט מתפצלת לשתי חברות - אזרחית וביטחונית, באתר גלובס, 5 בדצמבר 2019 Cision, app2.cision.com Verint Intelligent Virtual Assistant Wins Artificial Intelligence Breakthrough Award for "Best Chatbot Solution", Yahoo Finance (באנגלית אמריקאית) קומברס רוכשת את לורוניקס ב-225 מיליון דולר בעסקת החלפת מניות, באתר TheMarker‏, 6 במרץ 2000 צביקה פז, ‏"קשה לי להבין את האסטרטגיה העסקית של קומברס לגבי לורוניקס", באתר גלובס, 4 במאי 2000 גיא הדס, קומברס אינפוסיס רכשה את סייבורג הגרמנית ב-19 מיליון דולר, באתר TheMarker‏, 24 ביולי 2000 ורינט רוכשת את SmartSight הקנדית ב-10 מיליון דולר, באתר הארץ, 23 במאי 2003 הדס גייפמן, ‏ורינט רכשה את החטיבה הביטחונית של אי.סי.טל בתמורה ל-35 מיליון ד' במזומן, באתר גלובס, 10 בפברואר 2004 רון שטיין, ‏ורינט רכשה חברת אבטחת מידע גרמנית בתמורה ל-9 מיליון דולר ו-90 אלף מניות, באתר גלובס, 7 בספטמבר 2004 עומרי כהן, ורינט השלימה את רכישת וויטנס תמורת 950 מיליון דולר במזומן, באתר TheMarker‏, 29 במאי 2007 רם עוזרי, ורינט רכשה חברה פרטית לניתוח שיחות קול תמורת 76 מיליון דולר, באתר TheMarker‏, 20 ביולי 2011 יוסי הטוני, ‏ורינט רכשה את פוקאל-אינפו תמורת עשרות מיליוני שקלים, באתר "אנשים ומחשבים", 15 בינואר 2012 יורם גביזון, ורינט רוכשת את Kana Software האמריקאית תמורת 514 מיליון דולר, באתר TheMarker‏, 6 בינואר 2014 יורם גביזון, ורינט רכשה את UTX תמורת 83 מיליון ד'; צופה צמיחה של 19%-24% ב-2014, באתר TheMarker‏, 3 באפריל 2014 עמרי זרחוביץ', ורינט מתרחבת בתחום שירות הלקוחות: רכשה את חברת Telligent, באתר TheMarker‏, 18 באוגוסט 2015 שירי חביב ולדהורן, ‏ורינט רוכשת את Next IT, חברת בינה מלאכותית, תשלם עד 51 מיליון ד', באתר גלובס, 20 בדצמבר 2017 עירד עצמון שמאייר, נאופורס, המפתחת פלטפורמה לניהול מצבי חירום, נרכשה על ידי ורינט הישראלית, באתר TheMarker‏, 26 בדצמבר 2018